Odense Adresse-Contoirs Efterretninger, 1846-10-16
Foreningen mellem Borgerrepræsentanterne i Fyens Stifts Kjøbstæder. (Forts.; see Gaarsavisen.) Mødet den 15 Septbr. 1816. J dette efter Bestemmelsen den 15 April d. A., efter forudgaaet Tillysning i Avisen, afholdte Møde blev følgende forhandlet: 1) Blev det vedtaget, at det væsentlige af Forhandlingerne vil være at offentliggjøre med Jndbegreb af det passerede i de 2 ældre Forhandlinger. 2) Endskjøndt den til Stænderforsamlingen fra forskjellige Borgerrepræsentantere her i Stiftet indsendte Demonstration i Værnepligtssagen tydelig viser, at dette Document ikke er forfattet eller underskrevet af de Eligerede i Egenskab af Kommunernes Repræsentation eller i disses Navn, og hvilket endydermere fremgaaer deraf, at endeel Medborgere i flere af Fyens Kjøbstæder have deeltaget i Udstædelsen, saaledes som i Jntimationen antydet, saa dog fandt Forsamlingen sig foranlediget og beføiet, til Protocollen at afgive den med Documenter samstemmende Erklæring og Erkjendelse, at ingen af Repræsentanterne i Egenskab af Repræsentation for de respective Kommuner have udstædt eller underskrevet Documentet, hvorimod dette alene er skeet af dem som Borgere i Staten, skjøndt de derhos have fundet det passende, ved Underskriften at antyde den Stilling, de ved deres Medborgeres Tillid i Egenskab, af Eligerede indtage i Kommunen. Det blev derhos bemærket, hvad Protokolforhandlingen af 11 Juli d. A. udviser, at man ved Gjenparter af Demonstrationen attraaede en yderligere Leilighed aabnet enhver Medborger, som vilde benytte den, at medunderskrive Andragendet, hvilket ogsaa i enkelte Kommuner, er skeet, skjøndt ikke i dem alle, fordi Sagens Jndsendelse var saa presserende, at den paatænkte Messure ikke paa alle Steder kunde betimelig gjennemføres. - 3) J Anledning et Andragende fra de Eligerede Lausen og Minden af Kjerteminde, grundet paa en mod dem rettet Anke i Fyens Stiftsavis No. 192 for dette Aar, maatte Forsamlingen bemærke, at disse 2 Forsamlingens Medlemmer i Mødet den 11 Juli d. A. have afleveret den dem fra deres Kommune medgivne Afskrift af derværende Borgerrepræsentations Forhandlingsprotokol, ligesom de og under Discussionen om Redactionen af den til Stænderne indgivne Demonstration have røgtet det dem overdragne, Hverv, ved, under Forhandlingen at have urgeret paa at i Redactionen blev optaget hvad de som Delegerede ansaae fornødent og passende, medens det derhos er notorisk, at Andragendet til Stænderne, i den Form det blev udfærdiget, var et Product af Majoritetens Mening, efter behørig Afstemning i alle sine Dele og Poster, og for hvilken Votering enhver Minoritet maatte vige, og hvoraf saaledes fremgaaer, at velbemeldte Forsamlingens 2 Medlemmer ikke kan antages at have svigtet det Hverv de under Forhandlingen af Værnepligtssagen, havde at varetage. - 4) Den i Mødet den 15 April d. A. omhandlede Beslutning, at indgive til Directionen for Nationalbanken en behørig Forestilling om Oprettelsen af en Filialbanki Odense, fandt Forsamlingen at burde i en føie Tid stille i Bero, deels i Betragtning af en Skrivelse fra Banken af 19. Juli d. A., som af Dirigenten blev produceret, og deels paa Grund af flere andre Omstændigheder, ved hvilke det snart vilde vise sig, om ikke Forsamlingens Demonstration turde være ufornøden. - 5) J Anledning det fra en Eligeret i Nyborg fremkomne i Mødet den 15 April omhandlede Forslag, besluttedes for samtlige Kommuners Vedkommende at gjøre Jndstilling til Cancelliet, at Medlemmerne i de forskjellige kommunale Commissioner, i Lighed med hvad der gjelder for Repræsentanterne, underkastes Valg hvert 6te Aar, og at dette Princip ogsaa anvendes paa Fortiden, og paa Medlemmer, som nu have fungeret i 6 Aar eller længere. Man overdrog Dirigenten at affatte Jndstillingen og at omsende samme til Underskrifter. 6) Et Andragende fra Faaborg Kommunes Eligerede at bevirke som Regel i Fremtiden, at Kjøbstædernes oeconomiske Regnskaber, istedet for mod Betaling at revideres af StiftsRevisor, blev henlagt under Kommunalbestyrelsens egen Control og Revision af dertil udmeldte kyndige Mænd, blev optaget til yderligere Behandling i et følgende Møde.